Վիկտոր Բերնատ

**Վիկտոր Բերնատ Կուադրոս** (, ), իսպանացի և անդորրացի ֆուտբոլիստ, «Էնգորդան» ակումբի և Անդորրայի հավաքականի հարձակվող: Անդորրայի առաջնության եռակի լավագույն ռմբարկու։

## Կենսագրություն
Մինչև 17 տարեկանը խաղացել է իսպանական ցածր դիվիզիոնների «Անդորրա» թիմում։ Այնուհետև խաղացել է «Էնգորդանում»:

2007 թվականին դարձել է «Ունիո Էսպորտիվա Սանտա Կոլոմա» ակումբի խաղացող։ Թիմի կազմում առաջին մրցաշրջանում դարձել է Անդորրայի երկրորդ դիվիզիոնի հաղթող և օգնել է թիմին դուրս գալ Անդորրայի ֆուտբոլի առաջնություն:

2009/10 մրցաշրջանում դարձել է Անդորրայի ֆուտբոլի առաջնության արծաթե մեդալակիր և Անդորրայի գավաթի եզրափակչի մասնակից: 2010 թվականի հուլիսին նորամուտն է նշել եվրագավաթներում՝ խաղալով Չեռնոգորիայի «Մոգրենի» դեմ Եվրոպա լիգայի որակավորման առաջին փուլի երկու խաղերում։ Երկու խաղերի արդյունքում անդորրացիները պարտվել են 0:5 հաշվով: 2010/11 մրցաշրջանում դարձել է Անդորրայի առաջնության լավագույն ռմբարկու՝ խփելով 16 գոլ: Նույն մրցաշրջանում թիմի հետ երկրորդ անգամ դարձել է Անդորրայի գավաթի եզրափակչի մասնակից: 2011 թվականի ամռանը Եվրոպայի լիգայի որակավորման փուլում երկու խաղ է անցկացրել հունգարական «Պակշի» դեմ (0:5 ՝ երկու խաղերի հանրագումարով): Հաջորդ՝ 2011/12 մրցաշրջանում իսպանացին կրկին 14 գոլով գլխավորել է Անդորրայի ֆուտբոլի առաջնության գոլերի ցուցակը, իսկ թիմը նվաճել է առաջնության բրոնզե մեդալները: Եվրոպայի լիգայի որակավորման փուլի շրջանակներում մասնակցել է նիդերլանդական «Տվենտեի» դեմ երկխաղյա դիմակայությանը, որում «Ունիո Էսպորտիվա Սանտա Կոլոման» պարտվել է 0:9 հաշվով: 2013 թվականին «սկյուռիկները» առաջին անգամ դարձել են Անդորրայի գավաթակիր՝ եզրափակչում հաղթելով «Սան Ժուլիային» (3:2):

«Զրինսկու» դեմ Եվրոպայի լիգայի որակավորման առաջին փուլի առաջին խաղում աչքի է ընկել խփած գոլով: Չնայած դրան, «ՈՒԵ Սանտա Կոլոման» պարտվել է 1:3 հաշվով: Պատասխան հանդիպումը ևս ավարտվել է նվազագույն հաշվով պարտությամբ (0:1): 2013/14 մրցաշրջանը թիմի համար ավարտվել է առաջնության արծաթե մեդալներով: 2014 թվականի հուլիսին Եվրոպայի լիգայի որակավորման փուլում երկու հանդիպման է մասնակցել Սկոպյեի մակեդոնական «Մետալուրգի» դեմ։ Երկու հանդիպումների արդյունքում անդորրացիները պարտվել են 0:5 հաշվով: 2014/15 մրցաշրջանում թիմը դարձել է Անդորրայի ֆուտբոլի առաջնության բրոնզե մեդալակիր։ Հաջորդ՝ 2015/16 մրցաշրջանում երրորդ անգամ դարձել է Անդորրայի առաջնության լավագույն ռմբարկու՝ այս անգամ խփելով 12 գոլ: Կիսելով այդ տիտղոսը այդ մրցաշրջանում «Լուսիտանսի» Ժոզե Ագիլյարի հետ:

2016 թվականի մայիսին դարձել է Անդորրայի գավաթակիր, մրցաշարի եզրափակչում ակումբը հաղթել է «Էնգորդանին» (3:0), իսկ Վիկտորը դարձել է դուբլի հեղինակ: 2016 թվականի ամռանը Եվրոպայի լիգայի որակավորման երկու խաղերում մասնակցել է խորվաթական «Լոկոմոտիվայի» դեմ խաղին: Երկու խաղերում էլ անդորրական ակումբը պարտվել է ընդհանուր հաշվով (2:7): 2016 թվականի սեպտեմբերին Անդորրայի Սուպերգավաթի խաղում «Ունիո Էսպորտիվա Սանտա Կոլոման» նվազագույն հաշվով հաղթել է «Սանտա Կոլոմային» (1:0):

## Ձեռքբերումներ
* Անդորրայի առաջնության արծաթե մեդալակիր (2)՝ 2009/10, 2013/14
* Անդորրայի առաջնության բրոնզե մեդալակիր (3)՝ 2011/12, 2012/13, 2014/15
* Անդորրայի երկրորդ դիվիզիոնի հաղթող (1)՝ 2007/08
* Անդորրայի գավաթի գավաթակիր (2)՝ 2013, 2016
* Անդորրայի Սուպերգավաթի գավաթակիր (1)՝ 2016
* Անդորրայի գավաթի եզրափակչի մասնակից (2)՝ 2010, 2011
* Անդորրայի առաջնության լավագույն ռմբարկու (3)՝ 2010/11, 2011/12, 2015/16

## Ծանոթագրություններ

## Արտաքին հղումներ
* 
* 
* 

Կատեգորիա:Անդորրա ՖԱ-ի ֆուտբոլիստներ
Կատեգորիա:Անդորրայի հավաքականի ֆուտբոլիստներ
Կատեգորիա:Անդորրացի ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Ունիո Էսպորտիվա Սանտա Կոլոմա ՖԱ-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ